Chin sevgining ajoyib namunasi: to‘yining 65 yilligini ta’sirli fotosessiya bilan nishonlagan juftlik (foto)

Rubi va Garold 1950-yilda turmush qurgan. Ularning to‘yida suratkash bo‘lmaganligi tufayli, Garold buni kech bo‘lsa-da amalga oshirishni istadi va to‘yining 65 yilligi sharafiga fotosessiya o‘tkazishga qaror qildi. Ularning samimiy tuyg‘ulari aks etgan suratlarga ko‘z yoshisiz qarashning iloji yo‘q.

Garold va Rubi butun hayotini fermada o‘tkazdi, ular chorva boqadi. Shuningdek, Garold bog‘dorchilikni yaxshi ko‘radi va ortiqcha mahsulotlarni boshpanasi yo‘q insonlarga tarqatadi.

Juftlikning 5 farzandi, 7 nabirasi, 14 chevarasi va yaqindagina tug‘ilgan birinchi evarasi ham bor.

Suratga tushish uchun Garold to‘y marosimidagi bo‘yinbog‘ini taqdi. Buni ko‘rgan Rubi ko‘z yoshlarini tiya olmadi, uning fikricha, o‘tgan yillar mobaynida Garold deyarli o‘zgarmagan.

Suratkash Rubidan yillar davomida nima uni baxtli qilganini so‘radi. Rubi bunga “Garoldning hamisha yonimda ekanligi”, deya javob qaytardi.

“65 yil davomida o‘tgan har bir on bizni tobora yaqinlashtirdi, — deydi Garold, — Shuningdek, bizda o‘zgarmas an’analar mavjud: men Rubini bo‘salar bilan uyg‘otaman va unga qahva tayyorlayman”.

“Men hech qachon ishlamaganman, — deydi Rubi, — Agar siz sevimli odamingizga yordam berayotgan bo‘lsangiz, qanday qilib hayvonlarga g‘amxo‘rlik qilish va bog‘dorchilikni ish deb atash mumkin”.

“Biz abadiy muhabbat bor yoki yo‘q ekanligi haqida hech qachon o‘ylamaganmiz. Biz shunchaki muhabbat bilan yashaymiz”.

“Bizning yana qancha umrimiz qolganini bilmaymiz, lekin shunisi aniqki, hayotda juda omadlimiz”.